Document ID: 31992R3429

KOMISSION ASETUS (ETY) N:o 3429/92,
annettu 27 päivänä marraskuuta 1992,
jalostamattomien kuivattujen viinirypäleiden myynnistä tislaamoteollisuudelle ennakolta vahvistettuun hintaan annetun komission asetuksen (ETY) N:o 3698/91 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(), sellaisena kuin se on viimeksi muutettuna asetuksella (ETY) N:o 1569/92(), ja erityisesti sen 8 artiklan 7 kohdan,
ottaa huomioon hedelmä- ja vihannesjalostealan tuotantotukijärjestelmän yleisten sääntöjen vahvistamisesta 7 päivänä toukokuuta 1990 annetun neuvoston asetuksen (ETY) N:o 1206/90(), sellaisena kuin se on muutettuna asetuksella (ETY) N:o 2202/90(), ja erityisesti sen 6 artiklan 2 kohdan,
sekä katsoo, että
varastointielinten jalostamattomien kuivattujen viinirypäleiden ja kuivattujen viikunoiden ostamisesta, myymisestä ja varastoimisesta 12 päivänä maaliskuuta 1985 annetun komission asetuksen (ETY) N:o 626/85(), sellaisena kuin se on muutettuna asetuksella (ETY) N:o 3601/90(), 6 artiklan 2 kohdassa säädetään, että tiettyyn käyttöön tarkoitetut tuotteet myydään ennakolta vahvistettuun hintaan tai tarjouskilpailulla,
varastointielinten jalostamattomien kuivattujen viinirypäleiden myynnistä alkoholin valmistukseen 10 päivänä huhtikuuta 1989 annetussa komission asetuksessa (ETY) N:o 913/89() säädetään mahdollisuudesta myydä jalostamattomat kuivatut viinirypäleet tislaamoille ennakolta vahvistettuun hintaan,
komission asetuksessa (ETY) N:o 3698/91() vahvistetaan toisaalta kuivattujen viinirypäleiden myyntihinnat tislaamoille niin, että vältettäisiin häiriöt yhteisön alkoholijuomien ja tislattujen alkoholijuomien markkinoilla, ja toisaalta asetuksen (ETY) N:o 913/89 2 artiklan 2 kohdassa säädetty jalostamisen takaamiseksi tarkoitettu vakuuden määrä kuivattujen viinirypäleiden tavanomaisen markkinahinnan ja tämän asetuksen mukaisen myyntihinnan erotuksen mukaisesti; näiden kuivattujen viinirypäleiden laadun heikkeneminen liian pitkän säilytyksen vuoksi voi alentaa hintatasoa ja vakuutta, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3698/91 1 artikla seuraavasti.
"1 artikla
1. Liitteessä luetellut Kreikan varastointielimet saattavat myyntiin enintään 15 000 tonnia kuivattuja sultanarusinoita vuoden 1989 sadosta, asetusten (ETY) N:o 626/85 ja (ETY) N:o 913/89 säännösten mukaisesti hintaan 7 ecua 100 nettokilogrammaa kohti.
2. Asetuksen (ETY) N:o 913/89 2 artiklan 2 kohdassa tarkoitettu vakuus jalostamisen takaamiseksi vahvistetaan 5 ecuun 100 nettokilogrammaa kohti."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä marraskuuta 1992.

Labels: 3
2
18
17